CELEX: 32022R0400
Language: lv
Date: 2022-03-07 00:00:00
Title: Komisijas Īstenošanas regula (ES) 2022/400 (2022. gada 7. marts), ar kuru groza Īstenošanas regulu (ES) 2021/128, ar ko nosaka ELGF izdevumu finansēšanai pieejamo neto atlikumu

10.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 83/1
               
            
         KOMISIJAS ĪSTENOŠANAS REGULA (ES) 2022/400
         (2022. gada 7. marts),
         ar kuru groza Īstenošanas regulu (ES) 2021/128, ar ko nosaka ELGF izdevumu finansēšanai pieejamo neto atlikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 16. panta 2. punktu,
         tā kā:
         
                     (1)
                  
                  
                     Komisijas Īstenošanas regulā (ES) 2021/128 (2) ir noteikts neto atlikums, kas pieejams Eiropas Lauksaimniecības garantiju fonda (ELGF) izdevumiem, kā arī summas, kas Eiropas Lauksaimniecības fondam lauku attīstībai (ELFLA) pieejamas 2021.–2027. budžeta gadam saskaņā ar Eiropas Parlamenta un Padomes Regulas (ES) Nr. 1307/2013 (3) 7. panta 2. punktu un 14. pantu.
                  
               
                     (2)
                  
                  
                     Saskaņā ar Regulas (ES) Nr. 1306/2013 16. panta 1. punktu ELGF izdevumu gada maksimālo apjomu 2021.–2027. gada periodā veido ar tirgu saistīto izdevumu un tiešo maksājumu apakšapjoma maksimālās summas, kas noteiktas Padomes Regulas (ES, Euratom) 2020/2093 (4) I pielikumā.
                  
               
                     (3)
                  
                  
                     Saskaņā ar Regulas (ES) Nr. 1307/2013 11. panta 6. punkta ceturto daļu vairākas dalībvalstis Komisijai bija paziņojušas savus lēmumus, kas pieņemti attiecībā uz tiešo maksājumu summas samazināšanu saskaņā ar minētās regulas 11. panta 1. punktu un par samazināšanas summas aplēses rezultātu 2022. kalendārajam gadam. Saskaņā ar minētās regulas 7. panta 2. punktu maksājumu samazinājuma summas aplēses rezultāts ir jādara pieejams kā Savienības atbalsts, ko finansē no ELFLA.
                  
               
                     (4)
                  
                  
                     Saskaņā ar Regulas (ES) Nr. 1307/2013 14. panta 1. punkta septīto daļu vairākas dalībvalstis ir paziņojušas Komisijai savu lēmumu noteiktu procentuālo daļu no tiešo maksājumu valsts gada maksimālā apjoma, kurš noteikts 2022. kalendārajam gadam, 2023. finanšu gadā darīt pieejamu kā papildu atbalstu, ko finansē no ELFLA.
                  
               
                     (5)
                  
                  
                     Saskaņā ar Regulas (ES) Nr. 1307/2013 14. panta 2. punkta septīto daļu vairākas dalībvalstis ir paziņojušas Komisijai savu lēmumu noteiktu atbalsta procentuālo daļu, kas 2023. finanšu gadā finansējama no ELFLA, darīt pieejamu kā tiešos maksājumus 2022. kalendārajam gadam.
                  
               
                     (6)
                  
                  
                     Tāpēc attiecīgie valsts maksimālie apjomi, kas noteikti Regulas (ES) Nr. 1307/2013 II un III pielikumā, ir tikuši attiecīgi pielāgoti ar Komisijas Deleģēto regulu (ES) 2022/42 (5).
                  
               
                     (7)
                  
                  
                     Saskaņā ar Regulas (ES, Euratom) 2020/2093 2. panta 1. punktu maksimālais apakšapjoms, kas daudzgadu finanšu shēmā paredzēts ar tirgu saistītiem izdevumiem un tiešajiem maksājumiem un noteikts minētās regulas I pielikumā, pēc pārvietojumiem starp ELFLA un tiešajiem maksājumiem ir jāpielāgo minētās regulas 4. pantā paredzēto tehnisko korekciju satvarā.
                  
               
                     (8)
                  
                  
                     Tādēļ ir jāpielāgo ELGF izdevumiem pieejamais neto atlikums, kā noteikts Īstenošanas regulā (ES) 2021/128. Skaidrības labad būtu jāpublicē arī summas, kas jādara pieejamas ELFLA.
                  
               
                     (9)
                  
                  
                     Tādēļ Īstenošanas regula (ES) 2021/128 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/128 pielikumu aizstāj ar šīs regulas pielikuma tekstu.
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 7. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 549. lpp.
         
         
            (2)  Komisijas Īstenošanas regula (ES) 2021/128 (2021. gada 3. februāris), ar ko nosaka ELGF izdevumu finansēšanai pieejamo neto atlikumu (OV L 40, 4.2.2021., 8. lpp.).
         
            (3)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
         
            (4)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433 I, 22.12.2020., 11. lpp.).
         
            (5)  Komisijas Deleģētā regula (ES) 2022/42 (2021. gada 8. novembris), ar ko Eiropas Parlamenta un Padomes Regulas (ES) Nr. 1307/2013 II un III pielikumu groza attiecībā uz tiešo maksājumu valsts un neto maksimālo apjomu konkrētām dalībvalstīm 2022. kalendārajam gadam (OV L 9, 14.1.2022., 3. lpp.).
      
      
         
            PIELIKUMS
            
               
                  
                     “PIELIKUMS
                     ELGF izdevumu finansēšanai pieejamais neto atlikums
                     
                                 (milj. EUR)
                              
                           
                                 Budžeta gads
                              
                              
                                 ELFLA pieejamās summas
                              
                              
                                 No ELFLA pārvietotās summas
                              
                              
                                 ELGF izdevumu finansēšanai pieejamais neto atlikums
                              
                           
                                 Regulas (ES) Nr. 1307/2013 14. panta 1. punkts
                              
                              
                                 Regulas (ES) Nr. 1307/2013 7. panta 2. punkts
                              
                              
                                 Regulas (ES) Nr. 1307/2013 14. panta 2. punkts
                              
                           
                                 2021
                              
                              
                                 1 099,539 
                              
                              
                                 58,165 
                              
                              
                                 600,658 
                              
                              
                                 40 367,954 
                              
                           
                                 2022
                              
                              
                                 1 086,292 
                              
                              
                                 57,919 
                              
                              
                                 525,400 
                              
                              
                                 40 638,189 
                              
                           
                                 2023
                              
                              
                                 1 277,253 
                              
                              
                                 55,858 
                              
                              
                                 507,322 
                              
                              
                                 40 692,211 
                              
                           
                                 2024
                              
                              
                                  
                              
                              
                                  
                              
                              
                                  
                              
                              
                                 41 649,000 
                              
                           
                                 2025
                              
                              
                                  
                              
                              
                                  
                              
                              
                                  
                              
                              
                                 41 782,000 
                              
                           
                                 2026
                              
                              
                                  
                              
                              
                                  
                              
                              
                                  
                              
                              
                                 41 913,000 
                              
                           
                                 2027
                              
                              
                                  
                              
                              
                                  
                              
                              
                                  
                              
                              
                                 42 047,000 
                              
                           
               ”